Document ID: /roh_data/filtered/Billingualer_Corpus_interleaved-de-rm.jsonl.gz/448

This is a text translated from German to Rumantsch Grischun.
Warum ist der Beitrag des Kantons an die Alpine Ski- Weltmeisterschaft 2003 in St.Moritz vom Volk abgelehnt worden? Eine Analyse.

Das Bündner Stimmvolk hat am 24. September 2000 den Verpflichtungskredit von sieben Millionen Franken zuGunsten der Ski-WM 2003 mit 50.9 Prozent Nein-Stimmen verworfen. Der Umstand, dass der Souverän eine Vorlage, welche im Parlament mit 102 zu 0 Stimmen unterstützt wurde, ablehnt, hat die Regierung veranlasst, das Abstimmungsverhalten gründlich analysieren zu lassen. Sie hat das GfS-Forschungsinstitut in Bern beauftragt, eine Nachanalyse zur Volksentscheidung vorzunehmen. Zwischen dem 3. und 17. November 2000 führte das Forschungsinstitut eine Befragung bei 1'053 Personen im Alter von über 18 Jahren durch. Diese wurden nach dem Zufallsprinzip ausgewählt.

Zusammenfassendes Ergebnis der Nachanalyse des GfS-Forschungsinstituts

Das knappe Nein von 51 Prozent kann nicht auf einen einzigen Faktor zurückgeführt werden. Vielmehr kann eine Mehrzahl von unterschiedlichen Gründen festgestellt werden, die gemeinsam zur Ablehnung geführt haben. Es mischen sich finanz- und regionalpolitische Überlegungen mit der Kritik an Grossprojekten als einzige Förderung des Spitzensports oder mit ökologischen Motiven. Parteipolitisch konzentrierte sich die Ablehnung nicht allein auf das links-grüne Lager. Sie erfasste auch Teile der Bürgerlichen, wobei insbesondere die SVP gespalten stimmte.

Die Regierung nimmt von folgenden Resultaten Kenntnis:

1. Eine Kombination sehr unterschiedlicher Motivationen reichte aus, um die Vorlage zu kippen.

2. Eine absolute Mehrheit der Stimmenden anerkennt den Nutzen einer WM für den Tourismus.

3. Das Argument, wonach die Oberengadiner/innen, welche die WM wollten, sie auch selber bezahlen sollten, ist zwar von 66 Prozent der Stimmenden verworfen worden. Bei fast der Hälfte der ablehnenden Personen spielten aber unterschiedliche Nutzen-Erwartungen in den Regionen mit.

4. Die Abstimmung war kein grundsätzliches Votum gegen den Sport.

5. Es ist eine gewisse Kritik am Spitzensport vorhanden, insbesondere im Zusammenhang mit der Förderung des Breitensports.

6. Der Entscheid richtet sich nicht grundsätzlich gegen Grossprojekte.

7. Die folgenden vier Argumente waren entscheidend für die Ablehnung der Vorlage:

- finanzpolitische Gründe (Staatshaushalt),

- Bedenken betreffend Umwelt,

- Bedenken betreffend Verkehr, und

- fehlende Persönlichkeiten an der Spitze der Organisation, die das Vertrauen des Volks geniessen.

Schlussfolgerungen:

Die Regierung zieht aus den Ergebnissender Nachanalyse des Volksentscheids folgende Schlussfolgerungen:

1. Da es sich um eine Kumulation der unterschiedlichsten Argumente handelt, keine sportfeindliche Stimmung feststellbar ist und Grossanlässe nicht grundsätzlich abgelehnt werden, sind Grossprojekte wie Ski-Weltmeisterschaft oder Olympische Winterspiele in Graubünden nicht generell in Frage zu stellen.

2. Für die Bevölkerung ist bei solchen Grossprojekten die Berücksichtigung der Anliegen der Umwelt (Umweltschäden, Verkehr) eine wichtige Rahmenbedingungen. Dies deckt sich mit der bisherigen Haltung der Regierung.

3. Im Bewusstsein, dass der regionale Nutzen bei vielen Projekten und Vorlagen nicht gleichermassen im Kanton verteilt ist, gilt es, das gesamtbündnerische Denken und die Solidarität unter den Regionen zu fördern sowie die Betroffenheit des Einzelnen zu erhöhen.

4. Eine Zustimmung zu ähnlichen Vorlagen wie der WM-Kredit kann nur erreicht werden, wenn mit einer breit abgestützten aktiven Informations- und Kommunikationstätigkeit zielgerichtet auf die unterschiedlichsten ablehnenden Argumente eingegangen wird und bei der Bevölkerung das erforderliche Vertrauen geschaffen werden kann.

Gremium: Departement des Innern und der Volkswirtschaft Graubünden

Quelle: dt Departement des Innern und der Volkswirtschaft Graubünden

Data: 13.12.2000

Pertge ha il pievel refusà la contribuziun chantunala al campiunadi mundial da skis 2003 a San Murezzan? Ina analisa.

Las votantas ed ils votants grischuns han refusà ils 24 da settember 2000 in credit impegnativ da set milliuns francs en favur dal CM da skis 2003 cun 50.9 pertschient vuschs negativas. Il fatg ch'il suveran ha refusà in project ch'era vegnì sustegnì dal parlament cun 102 a 0 vuschs, ha stimulà la regenza da laschar analisar manidlamain il cumportament da votaziun. Ella ha incumbensà l'institut da perscrutaziun GfS a Berna da far ina analisa posteriura da la decisiun dal pievel. Dals 3 fin ils 17 da november 2000 ha l'institut da perscrutaziun fatg ina retschertga tar 1'053 persunas pli veglias che 18 onns. Questas persunas èn vegnidas elegidas tenor il princip da la casualitad.

Recapitulaziun dal resultat da l'analisa posteriura da l'institut da perscrutaziun GfS

Il stgars na da 51 pertschient na po betg vegnir attribuì mo ad in unic factur. Plitost pon ins constatar in grond dumber da differents motivs ch'han gidà ensemen a refusar il project. I sa maschaidan ponderaziuns finanzialas e da la politica regiunala cun la critica da projects gronds sco suletta promoziun dal sport d'elita u cun motivs ecologics. Tenor la politica da partida n'è la refusa betg sa concentrada mo sin las gruppa dals sanesters e dals verds. Ella ha cumpiglià er parts da las partidas burgaisas, a moda che surtut la PPS n'ha betg votà cun unanimitad.

La regenza prenda enconuschientscha dals suandants resultats:

1. Ina cumbinaziun da motivaziuns fitg differentas ha bastà per far far naufragi al project.

2. Ina maioritad absoluta dals votants renconuscha il niz d'in CM per il turissem.

3. L'argument ch'ils abitants da l'Engiadin'ota che vulan il CM duaian er pajar quel sez, è bain vegnì refusà da 66 pertschient dals votants. Pressapauc la mesadad da las persunas refusantas avevan dentant differentas aspectativas davart ses niz per las regiuns.

4. La votaziun n'è betg stada in votum da princip encunter il sport.

5. Igl exista ina tscherta critica envers il sport d'elita, spezialmain en connex cun la promoziun dal sport da massa.

6. La decisiun na sa drizza da princip betg encunter projects gronds.

7. Ils suandants quatter arguments èn stads decisivs per la refusa dal project:

- motivs da la politica da finanzas (finanzas chantunalas),

- quitads per l'ambient,

- quitads per il traffic, e

- naginas persunalitads che giaudan la confidenza dal pievel al timun da l'organisaziun.

Conclusiuns:

Dals resultats da l'analisa posteriura da la decisiun dal pievel prenda la regenza las suandantas conclusiuns:

1. Perquai ch'i sa tracta d'ina cumulaziun dals differents arguments, ch'ina atmosfera encunter il sport na sa lascha betg constatar e perquai ch'eveniments gronds na vegnan betg refusads da princip, n'èsi betg da metter en dumonda generalmain projects gronds sco il campiunadi mundial da skis u ils gieus olimpics d'enviern en il Grischun.

2. Per la populaziun è ina cundiziun generala impurtanta en tals projects gronds il fatg da resguardar ils interess da l'ambient (donns ecologics, traffic). Quai correspunda er a la tenuta da fin uss da la regenza.

3. Resguardond ch'il niz regiunal n'è betg repartì egualmain per blers projects en il chantun, èsi da promover ina moda da patratgar per l'entir Grischun ed ina solidaritad tranter las regiuns sco er d'augmentar l'integraziun dal singul.

4. In'acceptanza da sumegliants projects sco il credit per il CM pon ins cuntanscher be, sch'i vegn fatg frunt als differents arguments negativs cun ina vasta communicaziun ed infurmaziun activa e sch'i vegn creada la fiduzia necessaria en la populaziun.

Scumond da publicaziun fin mesemna, ils 13 da december, 11.30

Gremi: departament da l'intern e da l'economia publica

Funtauna: rg departament da l'intern e da l'economia publica

Data: 13.12.2000